== Sprog ==
[[Karaim (sprog)|Karaim]] er et [[Kiptsjaker|kiptsjakisk]] [[tyrkiske sprog|tyrkisk]] sprog, der er nært beslægtet med [[Krimtatarisk (sprog)|krimtatarisk]] og armeno-kiptsjakisk. Blandt de mange forskellige påvirkninger af karaim var de arabiske, hebraiske og persiske de første til at bidrage til udformningen af karaims ordforråd. I senere perioder med betydelig polsk, russisk og ukrainsk indflydelse kom mange [[slaviske sprog|slaviske]] og [[baltisk (sprog)|baltiske]] ord ind i sproget fra [[polsk (sprog)|polsk]], [[litauisk (sprog)|litauisk]], [[ukrainsk (sprog)|ukrainsk]] og [[russisk (sprog)|russisk]]. [[Hebraisk]] forblev i brug til liturgiske formål. Efter den [[Osmanniske Rige|osmanniske]] besættelse af Krim blev [[Tyrkisk (sprog)|tyrkisk]] brugt i erhvervslivet og til offentlige formål blandt karaitter, der levede på Krim-halvøen. Der findes tre forskellige dialekter: Troki-dialekten, der anvendes i [[Trakai]] og [[Vilnius]] ([[Litauen]]), Lutsk- eller Halytj-dialekten, der tales i [[Lutsk]] (indtil [[2. verdenskrig]]) og [[Halytj]], og Krim-dialekten. Den sidste udgør den østlige gruppe, mens Troki- og Halytj-karaim hører til den vestlige gruppe.
Kultur